Държавен вестник, бр. 17, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  17
срок от приемането на постановлението. В 
случай на висок риск за националната сигур­
ност в постановлението по ал. 1 се определя 
по-кратък срок.“ 
§ 32. Създава се глава втора „а“ с 
чл. 27а – 27в:
„ Г л а в а  в т о р а  „ а “
ЮРИСДИКЦИЯ И РЕГИСТРАЦИЯ
Юрисдикция и териториалност
Чл. 27а. (1) Субектите, попадащи в об­
хвата на този закон, се считат за попадащи 
под юрисдикцията на държавата, в която са 
установени, освен в случай на:
1. доставчици на обществени електронни 
съобщителни мрежи или доставчици на об­
ществено достъпни електронни съобщителни 
услуги, за които се счита, че попадат под 
юрисдикцията на държавата членка, в която 
предоставят своите услуги;
2. доставчиците на DNS услуги, регистрите 
на имена на домейни от първо ниво, субектите, 
предоставящи услуги за регистриране на име­
на на домейни, доставчиците на компютърни 
услуги в облак, доставчиците на услуги на 
центрове за данни, доставчиците на мрежи 
за предоставяне на съдържание, доставчици­
те на управлявани услуги, доставчиците на 
управлявани услуги за сигурност, както и 
доставчиците на онлайн места за търговия, 
на онлайн търсачки или на платформи на 
услуги за социални мрежи, за които се счита, 
че попадат под юрисдикцията на държавата 
членка, в която се намира основното им 
място на установяване в Европейския съюз 
съгласно ал. 2.
(2) Ако субект по ал. 1, т. 2 не е устано­
вен в Европейския съюз, но предлага услуги 
в него, той предоставя информация за своя 
представител в Европейския съюз в срока 
по чл. 6, ал. 2. Представителят трябва да е 
установен в една от държавите членки, в 
които се предлагат услугите. При липсата на 
представител в Европейския съюз, определен 
съгласно настоящата алинея, субект, който 
предлага услуги на територията на Републи­
ка България, се счита под юрисдикцията на 
Република България. 
Представителство и взаимопомощ
Чл. 27б. (1) Определянето на представител 
от страна на субект по чл. 27а, ал. 1, т. 2 не 
засяга правните действия, които биха могли 
да се предприемат срещу самия субект.
(2) При получаване на искане за взаимопо­
мощ по отношение на субект, посочен в чл. 27а, 
ал. 1, т. 2, националните компетентни органи 
могат да предприемат подходящи надзорни 
и правоприлагащи мерки по отношение на 
съответния субект, който предоставя услуги 
или който притежава мрежова и информа­
ционна система. 
База данни с регистрационни данни на 
имена на домейни
Чл. 27в. (1) Регистрите на имена на домей­
ни от първо ниво и субектите, предоставящи 
услуги за регистрация на такива имена на 
домейни, събират и поддържат точни и пълни 
данни за регистрацията на имената на домейни 
в поддържани от тях регистри при спазване 
на изискванията в областта на защитата на 
личните данни.
(2) В регистрите по ал. 1 се съхранява след­
ната информация, необходима за установяване 
и осъществяване на връзка с притежателите 
на имена на домейни и точките за контакт, 
администриращи имената на домейните в 
домейни от първо ниво:
1. името на домейна;
2. датата на регистрация;
3. името, адреса на електронната поща и 
телефонния номер за контакт на регистранта;
4. адреса на електронната поща и телефон­
ния номер за контакт на звеното за контакт, 
администриращо името на домейна, в случай 
че те са различни от тези на регистранта.
(3) След всяка регистрация на име на 
домейн субектите по ал. 1 публикуват неза­
бавно данните за регистрацията при спазване 
на изискванията в областта на защитата на 
личните данни.
(4) Субектите по ал. 1 са длъжни да оказ­
ват съдействие на националните компетентни 
органи, СЕРИКС, НЕРИКС и органите на 
досъдебното производство, като предоставят 
в срок до 72 часа достъп до конкретни дан­
ни за регистрация по ал. 2 при наличие на 
обосновано и законосъобразно искане и в 
съответствие с приложимото право в областта 
на защитата на личните данни. 
(5) Субектите по ал. 1 създават и поддържат 
политики и процедури, включително процеду­
ри за проверка и разкриване на информация, 
които осигуряват спазването на изискванията 
на ал. 1, 2 и 4. Политиките и процедурите са 
публични.
(6) Спазването на задълженията, предвиде­
ни в ал. 1 – 5, не следва да води до дублиране 
на събирането на данни за регистрация на 
имена на домейни. За тази цел изискването 
е регистрите на имена на домейни от първо 
ниво и субектите, предоставящи услуги за 
регистрация на имена на домейни, да си 
сътрудничат.“
§ 33. Създава се глава втора „б“ с чл. 27г 
и 27д: